ming030890/wiki-yue-high-quality huggingface dataset:
作者替代品

作者替代品（author surrogate / author avatar）係敘事技巧嘅一種，指故仔當中一個代表作者自己嘅角色。
你們我們他們

《你們我們他們》（英文：Dropping By Cloud Nine），係香港無綫電視製作嘅時裝單元劇，由吳卓羲、徐子珊主演，監製何小慧。
佟氏

佟（粵拼：tung4）係唐人姓氏，喺《百家姓》裏頭排第501位，依家經已冇乜人用。
呢篇佟氏係同姓氏有關嘅楔位文章，重未寫完嘅。麻煩你幫手充實佢。
你也可以是天使3

《你也可以是天使3》（英文：You Can Be An Angel 3），係新加坡新傳媒私人有限公司製作嘅電視劇，由鄭惠玉、方展發、蔡琦慧、陳泂江、黃思恬、陳麗貞、羅美儀、吳勁威、陳維恩同埋劉琦主演。

故事
愛德醫院進行健康檢查，負責社區護理Community Care Team（CCT）嘅APN袁斌（方展發飾演）見若君（鄭惠玉飾演）冷靜應付緊急事故，建議若君轉到社區護理，領導一個小組。若君了解咗CCT嘅工作後，欣然接受挑戰。同時，CCT亦迎來咗袁凱（吳勁威飾演）、英傑（陳維恩飾演）、曉柔（羅美儀飾演）等後生嘅新護士同埋啱啱調來嘅護士長夏雨恬（蔡琦慧飾演）。思彥（黃思恬飾演）表示對社區護理有興趣並加入CCT，同新加入嘅夏耀陽（陳泂江飾演）喺若君領導嘅小組之下。
當佢哋喺新嘅領域上奮鬥嘅時候，問題開始漸漸出現。若君嘅老公喺國外失踪，仲發現佢撫養咗一個患有心臟病嘅女仔。雨恬同耀陽遇見咗當年拋妻棄子嘅阿爸，始終無法原諒佢。袁斌嘅前女友病重住院，袁斌因為過去唔夠關心佢，對佢愧疚。咁多個護士可唔可以面對生活上嘅挑戰，喺各自嘅工作上發光呢？

劇集歌曲
呢套劇嘅主題曲《守護你的善良》由陳偉聯主唱，插曲《大大的愛》由陳泂江同羅美儀合唱。

提名同獎項
喺2019年紅星大獎入面，呢套劇入圍最佳戲劇，另外陳泂江、林慧欣同陳麗貞分別憑呢套劇入圍最佳男主角、青蘋果獎同最佳女配角；陳偉聯就憑主唱呢套劇嘅主題曲入圍最佳主題曲。不過，最後就只係得陳偉聯攞到獎。
你估我唔到

《你估我唔到》（英文：Neighborhood Treasures (Sr.8)）係香港電視廣播有限公司嘅遊戲節目，由林盛斌、張秀文主持，由2020年2月23號到5月24號逢禮拜日22:30-23:00喺翡翠台首播，總共13集。呢個節目繼承之前嘅「千奇百趣系列」節目，第八度買咗日本朝日電視台嘅「奇趣」片段，用嚟同嘉賓玩問答遊戲。
同胚

同胚、拓樸同構或者雙連續函數（英文：homeomorphism、topological isomorphism或bicontinuous function）係指兩個拓樸空間之間嘅一個連續映射，佢有個連續嘅反映射。同胚係拓樸空間範疇入面嘅同構。
同行者

《同行者》（英文：Live Companion）係香港電台電視部2016年製作嘅單元劇，描寫現今社會、家庭、個人等問題，同埋社工喺當中嘅角色同專業工作。透過故事，期望反映現時嘅社會問題，亦呈現社工嘅工作真實情況。

簡介
六集單元劇由真實個案改編，題材包括：青少年深宵外展服務、長者服務、小學輔導服務、家庭及綜合服務、青少年戒毒服務、復康服務，故事描寫現今社會、家庭、個人等問題，表達出社工點樣以愛同服務使用者結伴同行，令生命得到轉化，重拾希望。
同調代數

同調代數係代數入面嘅其中一個分支，主要喺抽象代數嘅方向研究同調。佢算係比較新嘅一個數學分支，大約可以追溯到19世紀尾Henri Poincaré同David Hilbert等人研究組合拓樸學（代數拓樸學嘅前身）同抽象代數（模理論同syzygy）。
同調

數學上，同調係指爲一個數學物件配上一列代數物件，例如羣或者模。同調羣嘅起源係嚟自代數拓撲。依家喺其他數學範疇，例如抽象代數、羣、李代數、伽華理論同代數幾何等等，都會用到同調呢個工具去研究。
同胚羣

喺拓樸學入面，一個拓樸空間嘅同胚羣係由嗰個空間打返去自己嘅同胚所組成嘅羣，個羣嘅乘法係同胚嘅複合。同胚羣對研究拓樸學好重要，係自同構羣嘅一個例子。同胚羣係一個拓樸不變量，意思係如果兩個拓樸空間係同胚嘅話，佢哋嘅同胚羣係羣同構嘅。嘅同胚羣用符號嚟寫可以寫做。

性質同例子
同胚羣可以自然噉作用喺底下個拓樸空間到。設係一個拓樸空間，係佢嘅同胚羣，噉個作用就係噉樣定義：
呢個係一個羣作用，因為對所有，
當中粒點  代表個羣作用，而且好容易就可以檢查到，入面嘅單位元素（即係嘅恆等函數）將每粒點都打返去佢自己到。如果呢個作用係遞移嘅話，就會話個拓樸空間係齊性嘅。

同胚羣上嘅拓撲結構
同拓撲空間之間嘅其他映射集一樣，同胚羣可以被賦予一個拓撲結構，例如緊緻開拓撲。如果底下個空間係正則、局部緊緻嘅話，羣乘法就會係連續。
如果個空間係緊緻同埋Hausdorff嘅話，噉個逆作為嘅映射係連續嘅，噉嘅話就係一個拓樸羣。如果係Hausdorff、局部緊緻同局部連通嘅話都會係一個拓樸羣 。但係，存在一啲局部緊緻、可分嘅度量空間，佢個逆映射唔連續，導致佢個唔係一個拓樸羣。
喺拓樸空間範疇入面（用同胚做態射），同胚羣正正就係羣物件。

映射類羣
喺幾何拓樸學入面，啲人會考慮對同痕（isotopy）做商餘嘅商羣，叫做映射類羣（mapping class group）:
MCG亦都可以解讀做第0個同倫羣，，呢個解讀製造左一個短正合序列（short exact sequence）:
係某啲情況，例如研究平面嗰陣，會用呢條短正合序列嚟研究同胚羣。首先會研究個映射類羣，跟住係同痕類平凡嘅同胚，最後再諗個羣擴張。
同舟之路

《同舟之路》（英文：Together Through Storm And Shine）係2022年6月推出，香港無綫電視製作嘅中共對外政治宣傳節目，內容以香港主權移交25周年為主題，由林溥來、彭慧中主持，由2022年6月20號開始逢禮拜一到五19:25-19:30喺翡翠台播。

部分爭議內容
監察無綫電視嘅Facebook專頁大台監察2.0，喺6月22號批評同日播出嘅《同舟之路》喺度篡改香港歷史。節目入面提到香港97前發展迅速，全賴「從50到80年代大量大陸人移民到香港增加勞動力」，又指「當年中國因大量天災及社會不穩而令內地人逃到香港」。大台監察2.0就反駁，話香港迅速發展係因為當年英屬香港政府推出多項惠港措施，大量大陸人逃到香港係因為毛澤東發動文化大革命，但節目就對呢部分隻字不提。
同行殺機

《同行殺機》（Collateral）嘅一部2004年嘅美國新黑色犯罪電影，由米高曼執導。主演係湯告魯斯、占美霍士。
吐水

吐水（Guttation），又叫吐水作用，或者泌水、泌液等，係有維管束嘅草木，佢木質部因為根壓而將水迫出葉尖或葉邊，見到水滴。
夜晚，多數草木都會將氣孔（stomata）合埋，所以無蒸騰排水。假如泥裏濕氣重，咁草木裏便水潛能（水勢，water potential）比泥低，咁草木就會吸水。草木積水就有根壓，水就升到上維管束頂，就經葉尖水孔（hydathodes）排出，造咗水滴。
呢啲水因為帶有植物嘅有機物質、醣、各種礦物鹽，同鉀鹽，所以乾咗會見到白色嘢。
如果吐水氮成份高，好可能係肥傷（fertilizer burn）徵狀，落得太多肥料，樖嘢係脫緊水。補救係用大量嘅水沖走肥料，雖則咁會做成水污染，但係回復泥養份嘅方法。
吐水同露唔同，露係空氣濕氣凝結響表面。
吐火羅人

吐火羅人（tou3 fo2 lo4 jan4，英文：Tocharians）係個古民族，原先聚居喺新疆塔里木盆地一帶。
吐血

吐血（英文：spit blood，學名haematemesis）係一種病徵，吐出血來，又叫嘔血。通常係腸胃食道出血。咳出血叫咳血。
吐噶喇群島

吐噶喇群島係琉球群島北部（薩南群島）嘅一個群島。喺行政上屬於日本鹿兒島縣十島村。
吐噶喇群島係日本楔位文，重未完成，麻煩你幫手補充內容。
吐蕃

吐蕃係西藏一古國，元首叫贊普，京城叫邏些（即係拉薩）。
吐蕃響大約620年由松贊干布建立，開始慢慢壯大，640年唐朝唐太宗就將文成公主嫁過去示好。到841年贊普朗達瑪下令滅佛教，畀僧人殺咗，兩個仔為咗爭王位而內戰，最後亡國。
吐火羅文

吐火羅文係印歐語系嘅一種滅絕咗嘅語言，主要喺中亞塔里木盆地用，9世紀滅絕。
吏部

吏部係古時專管官吏銓選升遷嘅部門，係六部之一。
「吏部」呢個名係出自東漢。當時設置咗吏曹，到晉朝改叫做吏部，經過演變，就畀唐朝列為三省六部制嘅一部分。
吏部下設吏部司、司封司、司勳司、考功司。唐朝啱立國嗰陣仲主持埋科舉考試，唐玄宗嗰陣先至轉畀禮部負責主考。
吐溫巴

吐溫巴（Toowoomba），Google Maps又稱圖沃柏，係澳洲昆士蘭第六大城，亦係全國第十六大城，人口約莫11萬。
商務艙

商務艙係大部分運輸工具喺旅行時嘅座位第二等級，係一啲商業航線好普遍嘅艙等。就民航方面嚟講，國際航線商務艙嘅等級通常高於經濟艙同國內航線嘅頭等艙，但低於國際航線嘅頭等艙。
商博良

商博良（法文：Jean-François Champollion，1790年12月23號—1832年3月4號），係法國史學家，專門研究古埃及，成功破解古埃及聖書體，又成功翻譯羅塞塔石碑。
商品市場

商品市場（英文：commodity market）係指交易商品嘅市場。
對於好多投資者嚟講，商品市場係一種有價值嘅投資：商品市場買賣嘅係一啲有實際價值嘅物品，常見嘅例子有米糧、糖、唂咕豆同貴金屬呀噉；而如果有個投資者情報充足，識估計啲商品嘅價錢跟住落嚟會點變化（即係知邊啲商品嚟緊會升值），佢就可以靠「而家買咗嗰隻商品然後第時賣咗自己手上啲存貨」嚟賺取利潤。除此之外，有好多商品－尤其係好似貴金屬呢啲襟擺嘅商品－仲會俾人買嚟保值。
商品說明條例

《商品說明條例》係香港法例第362章，主要規管營商手法，禁止營商過程入面作出虛假嘅商品說明，同埋虛假、具誤導性或者唔完整嘅資料同錯誤陳述，去保障消費者。而家條例嘅基礎係喺2012年訂立，取代咗1981年訂立嘅條例。
條例本嚟只係規管就貨品作出虛假商品說明，2012年修訂嘅條例就加入咗對不良營商手法嘅規管，包括：
就服務作出虛假商品說明
誤導性遺漏
具威嚇性嘅營業行為
餌誘式廣告宣傳
先誘後轉銷售行為
不當噉接受付款
當有人賣嘅嘢貨不對辦，就已經觸犯咗《商品說明條例》。例如有個案例，食品批發商將「鯰魚魚塊」當成「龍脷魚塊」賣畀食肆，而食肆又將呢批魚塊當成「石斑魚塊」賣畀食客，結果食品批發商同食肆都一樣違反《商品說明條例》。
商品貨幣

商品貨幣（commodity money）係錢嘅一種，指一啲本身有價值、用嚟做錢嘅物件。
商務及經濟發展局

商務及經濟發展局（英文：Commerce and Economic Development  Bureau，簡稱CEDB、商經局、商經發展局），係中華人民共和國香港政府嘅決策局之一，負責香港旅遊業、保障消費者權益、創意產業同競爭政策事務。現任局長係丘應樺。
商南

商南係中國陝西商雒一個縣，總面積2307平方公里，人口24萬。
大塚芳忠

大塚芳忠 ，係日本嘅一個男配音員。

配音作品一覽
呢個表唔完整，歡迎加料。
大塚瑞惠

大塚瑞惠 ，係日本嘅一個女藝人同埋配音員。
大塚真司

大塚真司（1975年12月29號—）係日本足球員，司職中場，效力過市原JEF聯，川崎前鋒，大宮松鼠，山形山神，及札幌岡薩多。
大士王

大士王，又叫鬼王，係佛教同道教嘅神，專管遊魂野鬼。每逢盂蘭節，都會有人用竹篾同紗紙整大士王紙紮像，形象似觀音。
大塚翔

大塚翔（1995年7月25號—）係日本足球員，打中場位置，效力FC琉球。
大塚翔太

大塚翔太（1987年5月15號—）係日本足球員，司職中場，效力過水戶蜀葵。
大塚紗英

大塚紗英 ，係日本嘅一個配音員。

配音作品一覽
呢個表唔完整，歡迎加料。
大塚翔平

大塚翔平（1990年4月11號—）係日本足球員，司職前鋒，效力川崎前鋒。
大氣化學

大氣化學（atmospheric chemistry）係化學嘅一個子領域，對地球大氣層（可以包埋第啲星球嘅大氣層）嘅化學研究，例如係研究大氣層入面嘅唔同元素（氮同氧等）會點樣變化。
大氣樹窿

903大氣樹窿（英文：Speech of Freedom）係香港商業電台叱咤903嘅節目，連埋廣告每集係六十分鐘。主持係三三工程團隊（Ac!D／Kelvin／胡迪／梁子／強／琳妮莎）。響2020年6月1號至10月2號星期一至五晚上八點至九點播放。節目係收集各人嘅聲音，各自分享佢哋嘅故事。節目開頭同埋結尾用嘅音樂係zzochain嘅Better Moments。
大毒蜥

大毒蜥（Heloderma suspectum）又叫美國毒蜥，係毒蜥科毒蜥屬一個品種嘅蜥蜴，主要分佈喺美國西南部同墨西哥西北部。
大氣壓力

大氣壓力，簡稱氣壓，即係大氣層入面空氣嘅重力。標準大氣壓係1013.25hPa，呢個係一般喺海平面嘅氣壓。

大氣壓力隨著高度嘅變化
大氣壓力會隨著高度降低。詳情請睇氣壓公式。
大氣層

大氣層，或者叫大氣圈，或者淨係叫大氣，係星球表面上嘅空氣，因為星球引力影響，喺星球表面積蓄而成嘅一圈氣體。地球嘅大氣層保護地球生物令到佢哋可以嚮地球生存。

地球大氣層
内文：地球大氣層
地球嘅大氣主要係氣體，成份約莫 77% 係氮、21% 係氧、1% 係氬、0.03%二氧化碳、水蒸氣同其他嘢。雖然二氧化碳百分比係微量，但係含量近百年增加得特別快，對天時非常有影響。

第啲行星嘅大氣層
除地球以外，好多行星都有大氣層。嚮太陽系入面，金星、火星、木星、土星、天王星、海王星都有大氣層。唔同嘅星球嘅大氣層結構、成份、密度、厚度都好唔同。好似金星嘅大氣層，重密實過地球好多倍，而且大部分都係二氧化碳，溫度同氣壓都特別高。有啲衛星都有大氣層，好似土星嘅衛星泰坦。

大氣層嘅重要性
從行星嘅角度嚟睇，大氣層畀到證據畀地質學家去諗行星到底係點形成嘅，而對地球表面嘅研究有助於了解地球而家同過去嘅大氣同氣候。
對於氣象學家嚟講，大氣成分決定咗氣候同佢嘅變化，而對於生物學家嚟講，大氣成分同生物嘅進化係有好大拏褦。
大比鳥

大比鳥係日本電視遊戲寵物小精靈系列入面嘅其中一隻小精靈，編號018。佢係由比比鳥進化成嘅。
大氣光學

大氣光學（daai6 hei3 gwong1 hok6）係光學嘅一門，研究大氣層入面發生嘅光現象，以及呢啲現象會對個天嘅狀態有咩影響。
大氣環流

大氣環流（英文：Atmospheric circulation），又叫大氣循環，係地球表面嘅大規模空氣流動，同洋流一齊影響地球表面熱能同水汽嘅分佈。
大氣電波

大氣電波，學術上叫無線電頻譜或者無線電波譜，係指3Hz到300GHz嘅無線電電磁波（即係無線射頻）嘅波譜，屬電磁波譜嘅一部份，用途好廣，無論電視機、收音機、手提電話、對講機、無線網絡、雷達都會用到唔同頻率嘅大氣電波。
根據國際電訊聯盟嘅分法，大氣電波可以細分做12個波段，當中第4到12段廣泛用喺電訊用途‎。
吖嗚小密逃

《凹嗚小密逃》，粵語音譯《吖嗚小密逃》，係台灣八大電視台節目《娛樂百分百》嘅其中一個環節，係一款密室逃脱遊戲，喺2019年9月9號新推出。
玩法係主持同嘉賓都會畀人困喺密室，面臨一大堆解謎小遊戲去完成任務。而每位參加者都會畀交代一個角色同角色之間嘅劇情，喺唔同情況之下會發揮作用，亦有「反派角色」目的係為咗阻止任務成功
。
君主專制

君主專制（英文：Absolute monarchy）係君主制下面一種政治制度同統治嘅方式。統治嘅國君擁有最高嘅權力，對佢嘅子民（subject）行使呢啲權，一般呢啲權力唔係完全冇限制嘅，史上唔少嘅國君係冇乜權，或者受到其他嘅權威限制，好似受到以前嘅教宗同埋揸住軍權嘅人限制咁。君主制一般係世襲嘅。

中國
即使改朝換代，古代中國通常以「家天下」表示，權力核心一般由王族「代代相傳」。古代中國人嘅「天下觀」，將「天下」（包括人，物）視為君主（稱號：王、帝、皇帝）嘅個人財產。
君主

君主，又叫君王、國君，係君主制國家嘅元首，通常係終身。
吔屎

一隻烏蠅吔緊人嘅屎。
吔屎（粵拼：jaak3 si2，英文：coprophagia），又叫食屎，係指一啲人類同動物喺平時或者特殊情況之下將自己抑或第啲同類或者異類物種嘅屎攞嚟食嘅行為。
常見嘅吔屎動物有屎殼郎、烏蠅、兔等等。
君主立憲制

君主立憲制係一種國家體制。君主立憲係喺保留君主制嘅前提下，通過立憲，樹立人民主權，限制君主權力，實現事實上嘅共和制。
佢嘅特點係國家元首係一位君主（皇帝、國王、大公等等，教宗有時亦被睇成係一個君主）。同其他國家元首唔同嘅係，一般君主係終身制，君主嘅地位喺定義上就已經高過國家其他公民（呢個係君主同一啲其他元首好似獨裁者嘅一個區別，一般獨裁者將自己定義為一個公民，但出於客觀需要佢必須掌權為國家服務），亦往往屬於一個特別階層（貴族），此外世襲制亦往往係君主嘅一個特點（不過喺呢一點上亦有例外）。
向風群島

向風群島（Windward Islands）係細安地列斯群島中部嘅一組群島，由九十幾個島組成，面積3233平方公里。
向風群島包括下面嘅國同地區：
多米尼克
 馬提尼克
 聖盧西亞
 聖文森
 格林納達
 千里達多巴哥
吖嗚狼人殺

《凹嗚狼人殺》，粵語音譯《吖嗚狼人殺》，係台灣八大電視台節目《娛樂百分百》嘅其中一個好出名嘅環節，舊名叫《94間諜94狂─天黑狼人殺》。
遊戲流程參考咗咭遊戲《狼人殺》，同埋加咗小小修改令到呢款遊戲可以喺電視度播。遊戲本身設定係9個人玩，後來變咗10個人或者12個人玩都得。
呢個環節基本上係節目收視率最高嘅一部分，深受好多嘅觀眾歡迎，喺YouTube每集嘅點擊率都有幾十萬甚至過百萬，平均毎日都有一千條以上嘅留言，成為極受關注嘅環節。

贏率排名
依家為止一共玩咗207局（2017.12.28～2019.12.10）（不含2019.05.13練習賽）
參與嘅人數：194人。
正義聯盟：115贏；邪惡陣營：92贏。
總勝率排名（總局數至少參與20局以上）
佳牌阿拉伯五型

佳牌阿拉伯五型（Guy Arab V）係英國佳牌喺1962年推出嘅前置引擎巴士，佢取代咗佳牌阿拉伯四型。
阿拉伯五型同阿拉伯四型唔同嘅地方係五型嘅車陣改良咗，令巴士地台可以整低啲，方便用前門上落。同阿拉伯四型一樣，阿拉伯五型一樣有單層同埋雙層版，雙層版全長27呎或30呎，而單層版全長25呎至到近36呎。阿拉伯五型較普遍採用嘅引擎係吉拿6LW或者吉拿6LX，不過有十架喺1963年付運Wolverhampton嘅阿拉伯五型係配AEC AV590引擎，另外喺1965年付運卡迪夫嘅其中一架阿拉伯五型係配Ruston Paxman 6YDA MkII風冷引擎。波箱選擇有佳牌非同步嚙合或者佳牌半自動，後來亦有用丹拿嘅Daimatic半自動。
阿拉伯五型繼續以英國為主要市場，主要係整成雙層巴士，另外亦有出口到海外。香港嘅中華巴士亦繼阿拉伯四型之後，大量買入阿拉伯五型。1963至1972年，中巴引入咗106架25呎阿拉伯五型單層巴士、40架35呎7吋阿拉伯五型單層巴士、125架30呎阿拉伯五型雙層巴士同埋44架28/29尺阿拉伯五型雙層巴士，全部用Metal Sections車身。去到1970年代，中巴將105架25呎同埋全部35呎7吋阿拉伯五型單層巴士重建成雙層巴士，其中後者更要將軸距改短3呎半，又買咗16個二手30呎阿拉伯五型底盤並改用新車身（6架係用亞歷山大CB車身）。1970年代尾開始，中巴再同144架30呎阿拉伯五型底盤（包括9架二手車）換新嘅亞歷山大CB車身。阿拉伯五型雙層巴士一直去到1996年至退出常規嘅載客服務，最後一架喺1997年3月退役。另外中巴亦曾經將多架阿拉伯五型巴士改裝成工程車，有啲喺1998年9月1號中巴專營權完咗之後賣咗畀新世界第一巴士。
英國政府自1968年開始資助巴士公司買後置引擎巴士，以推行一人控制模式。英國最後一架阿拉伯五型喺1969年交貨，但佳牌繼續為香港中華巴士出阿拉伯五型，直到1970至1971年。
佳翠苑

佳翠苑（Kai Tsui Court）係香港嘅居者有其屋屋苑，前身係英軍情報中心，喺香港柴灣小西灣小西灣道16號，喺1993年起好，居者有其屋第十四期乙出售。
佳藝電視

佳藝電視（Commercial Televsion），簡稱佳視，係香港嘅第三間免費商營電視台，喺1975年9月7號開台，1978年8月22號執笠。

歷史
1973年8月10號，香港政府發出兩個無線電視經營權，其中佳藝電視得「中文電視台」經營權，而同時麗的電視得「中英文電視台」經營權；意味住佳藝電視同其他兩間電視台唔同，只得一個中文台。
佳視嘅台徽係以六個成 120 度嘅線條所組成嘅環狀六角形，代表古代中國儒家嘅「六藝」之中嘅禮、樂、射、御、書、數；同時亦代表佳藝電視嘅六個主要股東，分別係林炳炎（恒生銀行創辦人之一）家族（林氏家族喺1976年入股佳視）、怡和洋行、商業電台，以及香港三間當時最主要、同擁有好高公信力嘅親國民政府中文報社 ——「星島日報」、「華僑日報」同「工商日報」（當中只有星島日報至今仍然繼續出版，但現時立場已經變咗親中共）。喺六個股東當中，以商業電台擁有最大嘅主導權。商業電台更一度創辦「佳視足球隊」為佳視做勢，佳視執笠就冇咗；而當時任職商台嘅伍晃榮曾經係該隊嘅領隊。
佳視總部大廈係喺九龍廣播道 1 號 A（而家嘅香港電台電視大廈）。
當年佳視一推出《射雕英雄傳》，就轟動全港，米雪因為演活咗黃蓉一角，成為當時全香港最紅嘅女星，成為各大影視周刊最搶手嘅封面女郎，名氣日大，紅遍成個東南亞。佳視執笠之後，米雪旋即成為炙手可熱嘅女星，片約不絕，而當時麗的電視同埋無綫都爭相請米雪拍戲，最後由於無綫出價極高，所以請到米雪拍《絕代雙驕》。

執笠
香港電台電視大廈（前佳藝電視大廈）
1978年8月22號朝頭早，佳藝電視突然發表聲明，話要停止運作，並喺公司大門出面貼咗一張告示，話佳藝電視當日開始停業。
當時佳藝電視嘅發牌條件之一係佳視要將部分時間用做播放教育節目，係佳視搞到收支不平衡嘅原因之一。呢種情況同日本嘅兩間商營電視台好似—朝日電視台同埋東京電視台嘅前身都係商營嘅教育電視台。呢種牟利嘅教育電視台因為嚴重經營不善，兼且廣告收入比綜合電視台低，最終令佢哋喺1973年11月放棄教育功能，轉做綜合電視台。但係佳藝電視嘅情況就冇佢哋咁好彩，亦都好似喺度「宣告」商營教育電視頻道嘅「試驗」失敗。
然而喺大概2000年播出嘅亞洲電視劇集《電視風雲》裏面，就影射將佳視執笠原因，歸咎英治下香港政府，唔畀中資入股香港電子傳媒。
喺2007年3月播出嘅無綫電視節目《光影流情》裏面，就話佳視因為用咗太多成本製作節目，造成嚴重虧損而執咗。
佳視突然倒閉，令當時大部份職藝員唔知點算，佢哋更去到當時嘅港督府請願，要求政府伸出援手，協助復台；但最終都不得要領。結果佳視大批台前幕後精英分別加入無綫電視同埋麗的電視，為香港電視界日後嘅黃金時代寫下序幕。香港政府之後冇再發牌照，香港嘅無線廣播電視一直維持兩台（無綫電視；同埋麗的電視同埋第日改組而成嘅亞洲電視）爭雄嘅局面。
佳藝電視執咗之後，佳藝電視大廈曾經一度成為無綫電視嘅製作分廠；喺1987年變成今日嘅香港電台電視大廈。

電視劇
佳藝電視製作過好多被電視迷視為經典嘅電視節目，包括有《射鵰英雄傳》、《神鵰俠侶》等。而佳視更係全世界第一間改編華文武俠小說成為電視劇嘅電視台；佢更加帶領潮流，率先改編金庸小說做電視劇集。一啲著名電視幕後人員同埋演員例如徐克、周梁淑怡、鄭裕玲都曾經喺電視台入面任職。
隋唐風雲（演員︰湘漪，鮑漢琳，劉丹，喬宏，馮淬帆，焦姣，秦沛）
武則天（演員︰湘漪，馮淬帆）
頂爺（演員︰劉丹）
追虎擒龍（演員︰湘漪，石天，劉丹）
明星（演員︰張瑪莉，曾江）
賭國仇城（演員︰歐嘉慧、劉丹）
獨行殺手（演員：陳強，陳惠敏）
鐵拐俠盜（演員：白彪）
廣東好漢（演員︰白彪，米雪，梁小龍）
射鵰英雄傳（演員︰白彪，米雪）
神鵰俠侶（演員︰羅樂林，李通明、白彪，米雪）
碧血劍（演員：陳強，文雪兒）
雪山飛狐（演員︰米雪、衛子雲（臺灣演員））
鹿鼎記（演員︰文雪兒，李通明，馬海倫）
萍蹤俠影錄（演員︰楊盼盼，陳強）
白髮魔女傳（演員︰李麗麗，白彪，魏秋樺，羅樂林）
武林外史（演員︰米雪，李通明，劉丹，劉江）
金刀情俠（演員︰余安安，黃韻詩，朱承彩，白彪）
名流情史（演員︰鄧碧雲，羅艷卿，白彪，米雪，韋基舜，鄭裕玲）
流星蝴蝶劍（演員︰魏秋樺，羅樂林，劉江，楊澤霖，馬海倫）
仙鶴神針（演員︰羅樂林，馬海倫，覃恩美，楊盼盼，秦沛，李通明）
紅樓夢（演員︰伍衛國，米雪，毛舜筠，黃蕙芬，吳沅儀，馬海倫，陶敏明，李通明，林燕妮，文雪兒，張寶之，朱承彩，羅樂林）
風雷第一刀（未拍好）（演員︰伍衛國，劉江，鄭雷，楊澤霖）

佳藝電視傳聞
喺YouTube網站入面嘅香港10周年回歸紀念歌曲「始終有你」入面，有「佳藝電視寬頻一台」嘅標誌。因此傳出佳藝電視重開嘅傳聞。但係實際上，呢個標誌純粹係由網友自行加插。
佳牌

佳牌（Guy Motors）係英國和夫咸頓一間巴士及貨車製造廠。
佳牌喺1914年成立，間廠位於和夫咸頓嘅Fallings Park。1920年代起，佳牌開始出埋無軌電車。佳牌曾經嘗試進軍房車市場，並喺1926年收購星牌汽車，但最終都係唔成功，星牌汽車喺1932年執咗。
第二次世界大戰期間，英國政府批准佳牌出雙層巴士（即係配戰時規格嘅阿拉伯型同埋後來嘅阿拉伯二型）。1948年，佳牌從Rootes Group手上買入Sunbeam同埋Karrier嘅無軌電車生產業務，之後佳牌旗下嘅無軌電車全部以Sunbeam做牌子。
1961年，佳牌因為財政問題俾人接管，隨後俾積架收購。1966年積架同英國汽車公司合併，佳牌成為英國汽車控股公司嘅一部分，1968年英國汽車控股公司同利蘭合併為英國利蘭汽車公司。
佳牌間廠喺1982年執笠，原有嘅勝利型巴士同埋Landtrain貨車生產分別搬咗去利蘭位於Farington同埋Bathgate嘅廠房。
佳美道

佳美道（Carmel Road）係香港一條行車馬路，響香港島南區赤柱，由赤柱村道開始，去到馬坑環角道，0.82公里長。
呢條路係往返赤柱同馬坑必經嘅路，自從2000年2月28號呢條路延長到環角道後，就有多條來往市區同赤柱巴士小巴線由赤柱峽道改經呢條路，方便馬坑多個屋苑居民。
另外，呢條路響赤柱廣場對開有馬坑巴士總站，行人亦可乘搭赤柱廣場升降機往返山下赤柱大街同赤柱市集。
佳能

佳能（英文：Canon），原名精機光學研究所，係日本一間電機公司，1937年成立，總部喺東京，靠賣相機起家。
公司英文名本來係指觀音（かんのん，Kannon），串 Kwanon（舊寫くわんおん，Kwan’on），1935年做商標登記嗰陣決定改用近音英文字，取意 ｢正典｣、｢規範｣、｢標準｣，當時並唔係公司名，而係型號名，1947年先正式改名 Canon。
佳牌Wulfrunian

佳牌Wulfrunian（Guy Wulfrunian）係一款由英國佳牌出嘅前置引擎雙層巴士，1959年推出。
Wulfrunian係佳牌根據西約克郡嘅巴士公司West Riding嘅要求而設計。佢嘅設計同當時嘅前置引擎雙層巴士有一定分別，佢嘅前軸移後咗，令車門可以擺喺前輪跨上面，而副吉拿6LX引擎就擺喺前輪跨偏右位置，挨埋司機位。不過有3架Wulfrunian嘅前軸係擺喺最前，而車門擺喺左前轆後面或者車尾。至於尾軸就用咗U形（英文Dropped-centre）設計。架車亦用咗多個新設計，包括氣墊懸掛、前獨立懸掛、碟式煞車等等。
英國West Riding買得最多Wulfrunian，總共買咗126架，最後一批喺1965年投入服務。佳牌出咗兩架畀巴士公司試。有幾間巴士公司喺1960年代初買咗一至兩架嚟試，不過有唔少公司只係用咗一兩年就將佢哋放棄，有部分賣咗畀West Riding。佳牌Wulfrunian嘅總產量係137架。
香港嘅中華巴士喺1960年代初決定引入雙層巴士之後，就訂咗兩架佳牌Wulfrunian巴士，不過份訂單最終取消咗。
佳牌用咗好多錢去開發Wulfrunian，而Wulfrunian因為唔可靠而搞到銷路差，令到佳牌蝕錢。1961年，佳牌因為財政問題俾人接管，隨後俾積架收購。佳牌喺1969年之後再冇為英國市場出巴士。
至於West Riding亦俾旗下百幾架Wulfrunian嘅維修保養支出影響財政狀況，原訂喺1966年交貨嘅25架Wulfrunian訂單亦改為25架利蘭Atlantean PDR1/2（Wulfrunian亦因為噉而喺1965年宣佈停產）。West Riding喺1967年俾英國政府屬下嘅Transport Holding Company收購。
佳特拿

佳特拿（Timothy Franz Geitner，1961年8月18號—）係美國奧巴馬政府嘅財政部長，以前做過紐約聯儲銀行嘅阿頭。
之前，蓋特納曾經過期唔交稅。嚮AIG花紅事件，蓋特納係主角之一，而奧巴馬話撐佢，唔使辭職。
佳穗成美

佳穗成美 ，係日本嘅一個女藝人同埋配音員。
圓周率

如果個圓直徑係一，佢個圓周就等如圓周率()。
手寫體嘅
圓周率，一般用 π 表示，係一個喺數學同物理學普遍存在嘅常數，大約等於 3.14159。佢嘅定義係平面幾何（或者歐幾里得幾何）入面圓形嘅圓周同直徑嘅比例，亦等於圓形嘅面積同半徑平方嘅比例。佢係精確計算圓周長、圓面積、球體積等幾何量嘅關鍵。喺分析學上， 可以定義為最細嘅  令到  。
圓周率係一個無理數，唔可以用分數準確表示。
圓周率亦係一個超越數，冇辦法用有理係數嘅多項式嚟表達。
古代最初估計圓周率係 ，正所謂「周三徑一」。後尾有人發現有理數  可以當做圓周率嘅近似值，叫做約率。中國南北朝數學家祖沖之發現有理數  （）更加接近（只係大咗 或接近千萬分之一），所以叫做密率。
日本數學家三上義夫為咗記念祖沖之嘅成就，提議將呢個近似值叫做祖率。喺一般應用， 或約率  就已經夠數，但係工程學成日用 （5位有效數字）或者 （6位有效數字）。至於密率  就係一個易記啲、精確到7位有效數字嘅分數。
1650年，約翰·沃利斯搵到
1674年，萊布尼茲搵到
巴比倫人用嘅六十進制圓周率係
3.8,29,44,0,47,25,53,7,24,57,36,17,43,4,29,7,1,3,41,17,52,36,12,14,36,44,51,5,15,33,7,23,59,9,13,48,22,12,21,45,22,56,47,39,44,28,37,58,23,21,11,56,33,22,4,42,31,6,6,4。

定義
因為任何圓形都係相似形，所以圓周同直徑嘅比例係一個常數，叫做圓周率，符號係 ，數值大約係，呢個係目前公認嘅定義。
無論圓嘅大細點樣，比值 為恆值。如果個圓嘅直徑變為頭先嘅二倍，佢嘅周長亦都變為二倍，比值  唔變。而家  比值定義隱性咁樣用咗歐幾里得幾何入面比值啲定理，雖然個圓嘅定義可以擴展到任意曲面（即唔係歐幾里得幾何），但呢啲圓都唔再符合定律 。
另外有啲數學家建議用圓周÷半徑嚟定義圓周率，符號係 ，數值大約係，即係。

Monte Carlo方法
Buffon嘅針，a針同b針係隨機掉嘅。隨機擺啲點落去外接住四份一個圓嘅正方形入面。Monte Carlo方法，用隨機嘅方法嚟搵π嘅近似值。
Monte Carlo方法即係重覆好多次隨機嘅過程去搵答案，可以用嚟搵嘅近似值。Buffon嘅針係一個例子：一個平面上面畫咗一柞平行線，每條相隔t個單位，隨機掉n次每條長度係l個單位嘅針落去，記錄啲針同平行線相交嘅次數係x，噉π大約就係：
另一個方法係係畫一個正方形外接住一個圓，隨機擺啲點落去，喺圓入面嘅點占嘅比例大約係。
圓佛教

圓佛教（韓文：원불교）係源自韓國佛教系嘅近代宗派。由少太山（소태산）大師（原名朴重彬）喺1916年創立，據稱佢喺嗰年悟道，後人尊佢為教祖。圓佛教嘅本山位於全羅北道益山市。
圓周運動

圓周運動（粵拼：jyun4 zau1 wan6 dung6；英文：circular motion）係指一嚿物體以圓形嘅軌道嚟郁動。可以係好似下圖噉，講緊一嚿物體圍住另一嚿物體公轉：
喺呢種情況下，公轉緊嗰嚿物體嘅郁動—佢嘅公轉週期、公轉頻率同埋切線速率... 等，可以用下邊嘅式嚟分析。
當中
係週期（完整噉轉一個圈要幾耐時間），單位係秒；
 係頻率（一秒轉到幾多個圈），單位係 Hz；
 係旋轉軌跡嘅半徑，單位係米；
 係沿住條旋轉軌跡郁動嘅切線速率（tangential speed），單位係米每秒；
 係沿住條旋轉軌跡郁動嘅距離，單位係米；
條式入邊嗰啲  簡化講係指「變率」噉嘅意思，例如  係指「 變化嘅率」。有關「變率」嘅概念，詳情可以睇吓數學分析同微積分方面嘅內容。
圓山

圓山係中華民國臺灣臺北市士林區一座山仔，高36米，因為附近嘅圓山大飯店而出名。
圓周

一個圓形；黑色條線就係個圓形嘅圓周。
圓周（英文：Circumference）係指一個圓形或者橢圓嘅周長。
圓山大飯店

圓山大飯店，係一座位於臺灣臺北市中山區劍潭山嘅旅館，第二次世界大戰後成立，建於1952年5月，主樓喺1973年10月10號落成，曾為20世紀後期臺灣首屈一指嘅大型國際性飯店。
太陽劇團

太陽劇團（又譯太陽馬戲團；法文：Cirque du Soleil）係一個位於加拿大魁北克滿地可嘅劇團，係目前全世界規模最大嘅戲劇出品公司。
太陽劇團喺1984年由兩位街頭藝術家Guy Laliberté同Gilles Ste.-Croix喺聖保羅灣創立，當時叫做「水鳥藝術團」（Les Échassiers）。一開始財政狀況唔算樂觀。到1983年，適逢澤·卡鐵耶登陸北美洲450週年，水鳥藝術團得到加拿大藝術議事會嘅資助，開始有徂起色。1984年水鳥藝術團展開徂叫做「太陽劇團大巡演」嘅巡演，大獲成功，從此喺加拿大越來越出名。
太陽光

太陽光，又叫做陽光，係太陽發出嘅電磁輻射（electromagnetic radiation）中人眼可見光嘅部份。用三稜鏡可以將太陽光拆做紅、橙、黃、綠、藍、靛、紫七色。
太陽升殿之晨

太陽升殿之晨，係太陽星官嘅寶誕。寶誕響二月初一。
太陽倒數

《太陽倒數》（Sunshine）係一部2007年嘅英美科幻驚悚電影，由丹尼波爾執導。主演係施利安梅菲、基斯伊雲斯、露絲拜恩、楊紫瓊、真田廣之、黃凱旋。
圭亞那盾地

圭亞那盾地，係南美洲一個地區，地質學上面屬南美洲板塊嘅三塊盾地之一，範圍包括圭亞那、蘇里南、法屬圭亞那、委內瑞拉東南部同巴西北部。
圩田

圩田（英文：Polder）係種人工地形，圍住岸邊（譬如河邊、湖邊、海邊）抽乾水而開墾出嚟嘅土地，而呢個過程叫圍墾。
地下

地下（粵拼：dei6 haa2），即係地面噉解。引申指：
地下 (層)，一棟樓同街道相接嘅第一層，亦叫一樓；引申指：
地下人：日本階級一種
沖繩島：琉球話叫 ｢地下｣。
地面以下（粵拼：dei6 haa6），即係地底噉解，例如地下鐵、地下室。
引申指表面睇唔到，亦即係唔公開，例如：
地下組織：唔向社會公開嘅組織
地下電台：唔向社會公開嘅電台
地下音樂：唔向社會公開嘅音樂
再引申指官方唔認可，例如：
地下教會：中國大陸官方唔認可嘅天主教教會
地下天文台：非官方嘅民間天氣預測組織
圭表

圭表，定節氣之器，定季之器。圭表實為圭同表。表為杆，或為柱，就係棟直一支，而圭呢，就為地上計算刻度。正午日照射表，投影落圭。圭為今日錶字原形，刻有時間之計。
同圭表近似，日晷則量度杆影方向，以定時辰。
圭表出自上古，到大元郭守敬亦大為改良，務求更加精確。
地

地（粵拼：dei⁶）或者叫陸（粵拼：luk⁶）同陸地（粵拼：luk⁶ dei⁶），係地球上無畀嘅水冚住嘅地方。文言有時都會叫做土，而一塊地亦都可以叫土地。地有好多唔同形狀，地面亦有唔同高低平斜大細，造成唔同嘅地形。
地對於人來講亦都係可以擁有嘅嘢之一，一個人或者一班人劃一塊地，擁有嘅佢，控制呢塊地上面嘅嘢，咁呢塊地就係領地。
地佔咗地球表面嘅29.2%，包括所有大陸同島嶼。地球嘅陸地表面幾乎全部都畀風化層覆蓋住，呢層岩石、泥土同礦物組成咗地殼最外層。陸地喺地球嘅氣候系統中扮演緊重要角色，參與碳循環、氮循環同水循環。三分之一嘅陸地畀樹木覆蓋，另外三分之一用嚟做農業，十分之一畀永久性嘅雪同冰川覆蓋。剩低嘅就係沙漠、熱帶草原同草原。
陸地嘅地形變化好大，有山、沙漠、平原、高原、冰川同其他地貌。喺物理地質學中，陸地分為兩大類：山脈同相對平坦嘅內部叫做克拉通。呢兩種都係經過數百萬年嘅板塊構造形成嘅。溪流係地球水循環嘅重要部分，佢哋塑造景觀、侵蝕岩石、運輸沉積物同補充地下水。喺高海拔或者高緯度嘅地方，雪會經過幾百年甚至幾千年嘅壓實同再結晶，形成冰川，呢啲冰川可以重到扭曲地球嘅地殼。大約30%嘅陸地有乾燥氣候，因為蒸發損失嘅水分多過降水得到嘅水分。由於暖空氣會上升，呢個會產生風，不過地球自轉同太陽分佈不均勻都有影響。
陸地通常定義為地球嘅堅實、乾燥表面。佢仲可以指陸地擁有嘅集體自然資源，包括河流、湖泊同生物圈。人類對陸地嘅改造，包括農業同建築，都可以當做係陸地嘅一部分。陸地由大陸地殼形成，呢層岩石就係土壤、地下水同人類同動物活動所在嘅地方。
雖然而家陸地上嘅陸生植物同陸生動物係由水生生物演化而來，但係地球上最早嘅已知生命形式可能係喺陸地上產生嘅。喺陸地生存要靠嚟自河流、溪流、湖泊同冰川嘅淡水，呢啲淡水只佔地球上水嘅百分之三。喺歷史上，大部分人類活動都發生喺可以支持農業同各種自然資源嘅宜居陸地區域。近幾十年，科學家同決策者都強調要更加可持續咁管理陸地同佢嘅生物圈，包括恢復退化嘅土壤、保護生物多樣性、保護瀕危物種同應對氣候變化。

特徵
内文：地貌
地貌係自然或者人造嘅陸地特徵。地貌一齊構成特定嘅地形，佢哋喺景觀中嘅排列就係所謂嘅地形學。地貌包括山丘、山、峽谷同山谷，仲有海岸線特徵好似海灣、岬同半島。

海岸同島嶼
濱海帶嘅簡化圖，包括海岸同附近嘅水域
海岸線係陸地同海洋之間嘅介面。佢每日都會隨住潮汐嘅漲退而移動，長期嚟講仲會隨住海平面嘅變化而移動。海岸線由低潮線延伸到風暴浪可以到達嘅最高點，而海岸就向內陸延伸到冇再見到海洋相關特徵嘅地方為止。(p625–626)
當陸地接觸到水體嘅時候，陸地就會被風化同侵蝕。海岸線嘅風化可能會受到潮汐嘅影響，呢啲潮汐係由大型水體嘅引力變化引起嘅。:352–353由於海岸線悖論嘅關係，地球海岸線嘅準確長度係冇辦法確定嘅。根據《世界概況》，海岸線大約有356,000公里（221,000英里），而根據世界資源研究所嘅數據，係1,634,701公里（1,015,756英里）。
海岸喺自然生態系統中係重要嘅區域，通常係多種生物多樣性嘅家園。喺陸地上，佢哋包含重要嘅生態系統，好似淡水或者河口嘅濕地，呢啲對鳥類同其他陸地動物嚟講好重要。喺波浪比較少嘅地方，佢哋包含鹽沼、紅樹林或者海草床，呢啲都可以為魚類、貝類同其他水生物種提供育幼場。岩石海岸通常出現喺暴露嘅海岸，為各種固著動物（例如貽貝、海星、藤壺）同各種海藻提供棲息地。喺水質清澈、營養物質少嘅熱帶海岸，可以喺1-50米（3.3-164.0英尺）深嘅地方見到珊瑚礁。
根據聯合國嘅一份地圖集，44%嘅人口住喺距離海洋150公里（93英里）以內嘅地方。因為佢哋喺社會中嘅重要性同人口密集度高，海岸對全球食物同經濟系統嘅主要部分好重要，仲為人類提供好多生態系統服務。例如，重要嘅人類活動會喺港口城市發生。沿海漁業（商業、休閒同生存）同水產養殖係主要嘅經濟活動，為大多數沿海人口創造就業、生計同蛋白質。其他沿海空間好似海灘同海濱度假村通過旅遊業產生大量收入。海洋沿岸生態系統仲可以提供對抗海平面上升同海嘯嘅保護。喺好多國家，紅樹林係燃料木材（例如木炭）同建築材料嘅主要來源。紅樹林同海草呢啲沿海生態系統比起好多陸地生態系統有更高嘅碳封存能力，所以喺不久嘅將來可以通過吸收大氣中嘅人為二氧化碳嚟幫手緩解氣候變化嘅影響。
畀水圍住嘅孤立陸地棲息地就係島嶼，
前179年

前179年係平年。

大件事
秋天八月，漢朝派遣太中大夫陸賈命令南越王趙佗稱臣奉貢。
前180年

前180年係閏年。

大件事
8月，漢朝呂后過身。
11月，劉恆登基做漢朝皇帝，就係漢文帝。
前183年

前183年係平年。

大件事
春天二月，南越王趙佗背叛漢朝稱制。

響呢年死嘅人
漢尼拔，古迦太基軍事家。
前180年代

前180年代係指前189年去到前180年之間嗰十年嘅年代。
吳碧霞

吳碧霞（粵拼：ng4 bik1 haa4；簡化字：吴碧霞；1975年7月23號—），係中國大陸女高音歌唱家，中國音樂學院教授，第十一屆全國人民代表大會北京地區代表。

經歷
佢喺中國音樂學院畢業，係花腔女高音。2008年，當選全國人大代表。2013年，再次當選。2013年，再次被揀做全國人大代表。2018年1月，當選第十三屆全國政協委員。2018年4月13號，為湖南衛視《歌手2018》總決賽騰格爾嘅幫唱嘉賓。
吳秀波

吳秀波（粵拼：ng4 sau3 bo1；簡化字：吴秀波；英文：Rodney Wu；1968年9月5號—），中國大陸電視劇男演員，喺北京出世，喺中央戲劇學院表演系畢業。主要電視劇作品有《趙氏孤兒案》、《黎明之前》、《請你原諒我》、《心術》、《道可道》、《兄弟門》、《離婚律師》等。攞過中國電視金鷹獎最佳表演藝術男演員同最受觀眾喜愛男演員、華鼎獎最佳男主角、上海電視節最具人氣男演員等獎項。佢主演嘅電影《北京遇上西雅圖》同《北京遇上西雅圖之不二情書》刷新中國大陸愛情片票房記錄。

主要簡歷
1988年，喺中央戲劇學院表演系畢業。1995年辭咗中國鐵路文工團話劇團嘅工作，簽約唱片公司做歌手。之後改行投身商海。生意輸咗後，做過演員、經紀人、音樂編輯、電視劇監製。2002年重新開始演員工作。2015年，為湖南衛視《我是歌手》第三季總決賽第一輪李健嘅幫唱嘉賓。

個人專輯
1996年發行個人專輯《愛之戰》，包攬全部歌曲嘅作詞作曲演唱。
跳舞女孩
# 愛之戰
# 昨夜聽到花開的聲音
殉情
抓不住的你
感激你還能讓我哭
刻骨銘心
讓你愛上我是我的罪
不屬於我的寶貝
保留純真

演技
佢嘅演技內斂，又唔誇張，成個感覺行雲流水，收放自如。同佢嘅氣質好配。
吳紹明

吳紹明（粵拼：ng4 siu3 ming4；簡化字：吴绍明；1962年9月—2018年2月13號）係中國大陸嘅政治人兼事業家，黑龍江省黑河北安市人。1985年12月加入中國共產黨，1987年6月開始先後喺一汽集團做過。期間做過一汽集團總經理同埋屬下嘅助理兼規劃部部長同中國汽車工業協會副會長同秘書長。2016年1月去咗中國汽車協會做秘書長。
2018年2月13號朝頭早，佢喺北京嘅住所跳樓自殺死咗，終年55歲。
吳穎嵐

吳穎嵐（英文：Ng Wing Nam，1992年8月9號—）係香港女乒乓波運動員，參加過2014年仁川亞運同2018年耶加達亞運，2020年退役。
大隈重信

大隈重信（1838年3月11號—1922年1月10號）係日本武士，做過第8、17任日本首相，亦過財務大臣、外務大臣等等要職，重創立早稻田大學。
維基同享有多媒體嘅嘢：Ōkuma Shigenobu
大隴

大隴，香港一地，喺新界北部，丙崗以南，山頭箕勒仔以東，粉錦公路同香港高爾夫球會以西，英文寫Tai Lung。行政上歸北區。地有大隴坑村，香港政府設有大龍實驗農場同大龍實驗農場。
大隴南同西都有山。
22°28′59″N 114°07′17″E﻿ / ﻿22.48314°N 114.1215°E﻿ / 22.48314; 114.1215
大隴街遊樂場

大隴街遊樂場（英文：Tai Loong Street Playground）係香港一公園同遊樂場，喺新界葵涌石籬大隴街，另一邊係和宜合道，行政上歸葵青區。設施有排球場、籃球場。
大階

大階，西方字母書體一類，相對於細階而言。大階特徵，隻隻字母、都喺上下兩條平行綫限住，高度一樣。而且，筆劃多數都直。字母之初，只有大階，無細階。小階係好後期先出現。小階筆劃曲綫較多，亦較易書寫，日常漸漸代替咗大階。大階變咗特定場合或規舉先用。一眾小階中，用來突顯字眼。通常見於起首，特定嘅字，同標題。有啲符號會指定用大階。
大隻牛

大隻牛係日本電視遊戲寵物小精靈系列入面嘅其中一隻小精靈，編號128。身體顏色主要係深啡色同淺啡色。
地捫

地捫（Del Monte Foods）係美國加州一間食品公司，1886年開張，以罐頭生果最出名。
地方平時

時鐘量度地方平時同日晷量度太陽時間嘅差異。橫軸以上代表日晷時間快過時鐘時間。
地方平時（英文：Local mean time），又叫平大陽時（英文：Mean solar time），係一個判定時間嘅概念。由於太陽同地球嘅軌跡唔係完美嘅，所以太陽時間一年唔同時候會令到每一日嘅長度唔同。為咗發展時鐘，就將全年咁多日平均分配，等每一日嘅長度一樣。
地才

《地才》（英文：If You Think You Can, You Can!）係臺灣歌手蔡依林發行嘅第4張現場影音專輯，2007年6月8號響百代音樂發行。呢隻碟收咗蔡依林喺2006年11月17號至19號由臺北小巨蛋舉辦嘅「唯舞獨尊世界巡迴演唱會」部分現場表演內容、1部巡演紀錄片同埋《唯舞獨尊 演唱會鮮聽版&混音》專輯入面嘅4首歌曲MV。呢隻碟喺臺灣嘅銷量超過12萬張，仲獲得2007年臺灣年度影音唱片銷量第1名。
地拉那

地拉那係阿爾巴尼亞首都，響國境中部，住咗四十萬人。
地拖

地拖係清潔架生，外型係一支棍，底下有一排棉繩，利用棉繩吸水，可以擦乾淨地板上嘅污漬，又可以擦乾啲水。
地拖有好多種式樣
地政總署

地政總署（Lands Department），簡稱地政署，喺1982年4月1號成立，係香港政府部門，屬發展局旗下，負責管理香港所有土地同相關行政工作。
地政總署屬下有地政處、測繪處、法律諮詢及田土轉易處同負責行政工作嘅部門行政處。地政處負責批出同徵收土地、因應各種用途幫土地同物業估價、執行契約條款、土地同寮屋管制、市區重建，同埋保養喺未撥用同未批租政府土地上嘅人造斜坡。測繪處係香港負責土地測量同製圖工作嘅官方機構，佢哋管理香港嘅大地測量監控網絡同衛星定位參考站網、進行土地界線測量同航空測量，同埋製作紙品同數碼地圖。法律諮詢及田土轉易處提供內部法律意見、執行預售樓花同意方案，重有審批大廈公契。
地心軌道

地心軌道（geocentric orbit）係指環繞地球公轉嘅物體嘅軌道，例如係月球或者人造衛星嘅軌道。
地政處

地政處（英文：Lands Administration Office）係香港政府地政總署轄下嘅三個專責辦事處其中之一，另外兩個係測繪處同埋法律諮詢及田土轉易處。地政處由總部辦事處、多個專業事務組同12個分區地政處組成，主要職責包括批地、估價、收地、產業管理、契約續期修訂、斜坡維修、執行契約條款、土地管制同埋管理、寮屋管制等。地政處由兩名屬於D3首長級公務員嘅首席政府地政監督主管，分別係副署長（一般事務）同副署長（專業事務）。
地方政府

地方政府係管理一個城市、區或鎮嘅政府。
家陣中國大陸政制下邊，佢哋行政權力同決策自由都比中央政府相對細一段，又要俾中央政府指嚟指去。而喺發達國家，地方政府嘅自治權限有得話大到連中央都無佢哋符。
哈士奇

哈士奇（Husky）係一個狗品種，係喺緯度高嘅地區俾人養嚟拖雪橇嘅。
哈奇偉

哈奇偉係香港親中派政治人物兼回教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。
哈奴曼

哈奴曼（haa1 nou4 maan6，梵文：हनुमान्），係喺印度教入面嘅神猴，有四塊面同八隻手。佢係風神伐由個仔，曾經同羅剎惡魔羅波那大戰，解救咗阿逾陀國王子羅摩老婆悉多。
哈姆

哈姆（德文：Hamm）係德國一個城市，喺北萊茵－西法倫，人口約莫18萬。
哈大鐵路

哈大鐵路（粵拼：haa1 daai6 tit3 lou6），又嗌哈大綫（haa1 daai6 sin3），係從中國黑龍江哈爾濱到遼寧大連嘅鐵路，分屬哈爾濱鐵路局同埋瀋陽鐵路局（蘭棱站在內以北路段屬哈鐵局，以南屬瀋鐵局；呢條鐵路嘅車站只有哈爾濱站屬哈鐵局管轄，其餘都係瀋鐵局嘅車站），全長962公里。舊時係東清鐵路嘅南段，係中國東北鐵路網嘅骨幹之一，而家從哈爾濱到瀋陽北嗰段係京哈鐵路嘅一部分，因而係東北地方最重要嘅鐵路綫。個名度，哈指哈爾濱，大指大連。

史
1896年，俄國由於喺前年參與三國干涉還遼，結果逼清朝同佢簽咗份《中俄密約》，條約之中畀咗俄國喺東北嘅鐵路鋪設權，之後俄國鋪咗條東清鐵路。1903年1月，東清鐵路嘅南段鋪好，呢一段係由哈爾濱直通旅順嘅支綫，嗌做南滿（洲）支綫。1905年，日俄戰爭日本贏咗，長春以南嘅路段改屬日本，兼且改名做南滿鐵路，長春以北到哈爾濱路段繼續屬俄國。
滿洲國成立後，南滿鐵路改屬滿洲國，原先嘅俄國部份改爲滿洲國同蘇聯共同運營，兼且改名爲北滿鐵路，不過1935年時蘇聯將北滿鐵路賣曬畀滿洲國。喺滿洲國時期，哈大鐵路拆成兩段，當時長春係滿洲國都，嗌做「新京」，大連到新京嘅鐵路嗌做連京線，新京到哈爾濱嘅鐵路嗌做京濱線。
1945年二戰日本投降，滿洲國嘅鐵路畀蘇聯接收，當年8月，中華民國政府同蘇聯政府簽咗份協定，南滿鐵路同北滿鐵路合併爲中國長春鐵路（中長鐵路），由兩國共管，兼且9月時喺長春成立中國長春鐵路公司理事會。不過1946年中國共產黨嘅東北民主聯軍入東北，4月控制哈爾濱，並喺7月時喺哈爾濱成立東北鐵路總局，而逼到中長鐵路公司嘅理事會搬去瀋陽；11月，蘇聯撤走公司嘅蘇聯職員。由於國共內戰，直到1949年3月鐵路先通返車。
1950年，中華人民共和國同蘇聯簽《中蘇友好同盟互助條約》，蘇聯承諾還返旅順軍港、大連行政權、中國長春鐵路管理權，於是成立中蘇共管嘅中國長春鐵路公司。1952年9月中蘇發表《中蘇兩國關於中國長春鐵路移交中華人民共和國的公告》，喺當年12月31號結束兩國共管，全部畀曬中華人民共和國。收返後，哈大鐵路作爲基礎設施，成爲國家建設嘅大動脈。
哈姆太郎

《哈姆太郎》（粵拼：ha1 mou5 taai3 long4，日文：とっとこハム太郎）係一套由河井律子寫嘅日本漫畫，2000年推出改編成動畫，喺東京電視台播出，由TMS娛樂製作。
哈姆太郎係一隻好有好奇心同好鍾意冒險嘅黃金鼠，由一位小學五年級嘅細路女春名露子（小露）飼養。
哈塞克省

哈塞克省（مُحافظة الحسكة‎）係敘利亞嘅一個省，首府係哈塞克。
哈士達

哈士達係奧地利嘅世界遺產，係上奧地利州薩爾茨卡默古特地區嘅一個村莊仔。
哈士𠵇·加利

哈士𠵇·布六士·加利（粵拼：haa6 si6 keu1 bou3 luk6 si6 gaa1 li6 ；英文：Haskell Brooks Curry /ˈhæskəl ˈkɜːri/；1900年9月12號—1982年9月1號），喺美國麻薩諸塞州米里鎮出世，數理邏輯學家，專長喺組合子邏輯理論。即使組合子邏輯嘅概念係由Moses Schönfinkel嘅一篇論文開始，但係篇文嘅大部分發展工作係由加利搞掂嘅。加利亦都因為他嘅加利矛盾同埋Curry-Howard對應而出名咗。
三個程式語言Haskell、Brook、Curry同埋加利化嘅概念啲名冚𠾴唥都係由佢個名而起嘅。
大華

大華銀行，星加坡銀行。
大華超級市場，美國超市。
大華街道，屬於廣東汕頭金平區。
大華街道

大華街道係廣東汕頭金平區轄下街道。
大華街道下轄福長社區、競長社區、迎春社區、熾昌社區、華塢社區、華新社區、集成社區、康樂社區、愛華社區、聯興社區、喬林社區同蔥隴社區。
2022年，大華街道辦事處部門預算係2813.54萬人民幣。
維基同享有多媒體嘅嘢：大華街道
大萬山

大萬山又叫大萬山島、萬山島，係中華人民共和國廣東珠海萬山群島西南面一個島，亦係萬山鎮政府所在地。大萬山西面有小萬山。大萬山大約8.1平方公里咁大，住咗三千人，最高點叫大萬頂，海拔443.13米高。
21°56′39.1056″N 113°43′22.3824″E﻿ / ﻿21.944196000°N 113.722884000°E﻿ / 21.944196000; 113.722884000
維基同享有多媒體嘅嘢：大萬山
大葉合歡

大葉合歡（粵拼：daai6 jip6 hap6 fun1；學名：Albizia lebbeck），又嗌白夜合（baak6 je6 hap6）或火七（fo2 cat1），係豆科合歡屬嘅落葉喬木，原產非洲熱帶同亞洲熱帶地區，而家喺亞洲同非洲熱帶雨林、亞洲部分亞熱帶地區可以搵到。

用途
佢嘅植株可以做綠化植物，樹皮有單寧可以做藥，但莢果有毒唔食得。
大菜園花園

大菜園花園，香港公園之一，遊樂場之一，喺長洲大菜園，大菜園路近建新里，英文叫Tai Tsoi Yuen Garden。行政上歸離島區。設施有門球場，開晏二晚六，逢禮拜四保養草地。歸康樂及文化事務署管。園內禁煙。
大菴山

大菴山（英文Tai Om Shan），又寫大庵山，香港一山一地同一村，喺林村南便山地。
大菴山高五百八十八米八。山之北有小菴山，分別有大菴山村同小菴山村。
大菴山村，村民姓鍾，村屋甚多，但多數荒廢。村民搬去田寮下同坪洲。
大菴山村，歸入大埔鄉事委員會，雖然係廢屋，香港政府仍劃咗範圍，用以村代表選舉。
大荔

大荔係中國陝西渭南一個縣，總面積1766平方公里，人口69萬。
大菜

大菜係種有好多膠原嘅海藻植物，可以當做魚膠代用品，用嚟整大菜糕或者啫喱甜品。
大菜亦都響實驗室度用嚟培殖細菌。
大菴

大菴（英文Tai Om），亦有寫大庵，香港一地，亦係一村，地處林村。北面為坪朗，西面為林錦公路，南面往大菴山。
地方可以由林錦公路，跟住轉入大菴路入大菴。九龍巴士設大庵站，喺林錦公路，由此行入村。
大菴村，村中有大樟樹，有祠堂，祠堂兩側有六德書室同育賢書室，舊時係卜卜齋，坪朗開咗林村公立學校第二校，就停辦。六德書室已列入歷史建築。香港政府設大庵村公廁。
大菴村祖堂叫三達堂，有祖傳工藝品龍鳳雞宅，村民結婚先至借出來。
姚凱祿

姚凱祿，係臺灣詞曲作家，其子為地板舞舞者姚璇辰。
姚勳雄

姚勳雄，洋名羅密歐，係香港親中派政治人物兼工程界人士。

選舉經歷
喺2021年9月，佢當選成為香港特别行政區選舉委員會工程界委員。
姚君達

姚君達（英文：Byron Yiu，1968年12月5號—）係香港二手手袋公司米蘭站主席。

背景
姚君達細個喺油尖旺區長大，有一弟一妹，細佬姚君偉（執行董事兼董事總經理）同細妹姚秀慧（執行董事兼中國地區總經理）係米蘭站高層。姚君達以前讀東莞同鄉會方樹泉學校同西營盤育才中學。1986年中五畢業之後做過小販，最初喺尖沙嘴加連威老道擺地攤，直至2001年先創立米蘭站。米蘭站2011年5月喺香港交易所上市，總資產值20億港紙，包括物業樓盤。而姚君達喺2010年被委任做米蘭站執行董事，2011年做米蘭站董事局主席，2017年宣佈提早退休。另外，佢曾經係仁濟醫院董事局總理。

個人生活
姚君達老婆係李麗紅，佢哋有一仔一女。但兩個人喺2012年離婚。

馬主生涯
姚君達、姚君偉兄弟曾經喺香港賽馬會做馬主，佢個人名下馬包括「站站名牌」、「贏馬神器」，至於姚君偉個人名下就有「扶搖勁上」、「蜜運」。
姚嘉妮

姚嘉妮（Claire Yiu，1978年8月10號—）係香港電視藝員，參加1998年亞洲小姐攞季軍後加入亞洲電視，2001年跳槽無綫電視。
姚壯憲

姚壯憲（1969年2月5號—），台灣電腦遊戲製作人，任職臺灣大宇資訊，依家擔任大宇資訊軟星科技（北京）公司研發總監、軟星科技總經理等職務。
姚可傑

姚可傑（粵拼：jiu4 ho2 git6；1967年10月25號—），係台灣男歌手、東方快車主唱。

經歷
2015年7月10號推出首張個人專輯《面對太陽》。
姚嘉文

姚嘉文，台灣政治人物，曾經做過民主進步黨主席。
山北早紀

山北早紀 ，係日本嘅一個配音員，出名嘅配音作品有星光樂園。

配音作品一覽
呢個表唔完整，歡迎加料。
山口勝平

山口勝平（日文：山口 勝平／やまぐち かっぺい Yamaguchi Kappei，1965年5月23號—）係日本出名男配音員、演員，響福岡縣福岡市出世，身高160cm。佢係響日本配音界入面少數冇藝名嘅藝人。

經歷
山口勝平原名山口光雄。高中畢業之後就到東京廣播學院到讀書，課程畢業就加入劇團21世紀FOX做演員，從此就踏入娛樂圈。響1988年，佢遇到資深配音員肝付兼太，山口拜肝付做師傅。同年，佢以零蛋多毛狗入咗配音界做配音員。響2003年，佢攞到東京國際動畫博覽會個人聲優獎。

屋企
山口勝平已經結咗婚，但就冇公開任何同佢老婆有關嘅資料。淨係知佢個囡囡真名叫做山口茜，而爾個名嘅靈感就係嚟自亂馬½嘅女主角天道茜。

特色
山口勝平擅長畫畫、彈結他同埋武場。
山内寛史

山内寛史（1995年2月9號—）係日本足球員，司職中場，效力大阪櫻花。
山内恵太

山内恵太（1994年4月16號—）係日本足球員，打後衞位置，效力YSCC橫濱。
山口二矢

山口二矢（1943年2月22號—1960年11月2號）係日本政治人兼右翼青年活動家、民族主義者、反共主義者，大日本愛國黨黨員。
1960年10月12號佢暗殺日本社會黨黨魁淺沼稻次郎，其後喺拘留所吊頸自殺。
山口

山口係喺山脈或者山脊上面，其中兩座山之間嘅缺口。
山口一真

山口一真（1996年1月17號—）係日本足球員，打前鋒位置，效力鹿島鹿角。
山口享佑子

山口享佑子 ，係日本嘅一個配音員，出名嘅配音作品有コケッコーさん。

配音作品一覽
呢個表唔完整，歡迎加料。
宋高敦

宋高敦（英文名：Gordon David Sondland）（1957年7月16號—）係美國駐歐盟大使。喺當奴侵選總統嘅時候捐咗好多錢，喺2019年就「通烏門」去到國會作證。
完全競爭

完全競爭（perfect competition）係市場形式一種。喺一個具有完全競爭嘅市場當中，冇任何一個買家或者賣家能力勁到能夠單方面噉控制一個產品嘅價格－每一個個體買家同賣家都有份講價，掌控市場嘅力能係平均噉分佈嘅。但係呢個好多時只不過係為咗理論分析上嘅方便而做嘅理想化：喺現實世界當中，市場多數都係達唔到完全競爭呢樣特性嘅。